open-index/open-wikipedia-markdown huggingface dataset:
জুলেখা হক

**অধ্যাপক জুলেখা হক** (বিবাহ-পূর্ব নামঃ জুলেখা হাবিব; ১৯৩৭ - ২০১৪) হলেন একজন বাংলাদেশী অধ্যাপক ও সাহিত্যিক। তিনি বিভিন্ন শিক্ষা প্রতিষ্ঠানে অধ্যাপনা করার পাশাপাশি ভাষা আন্দোলনে সরাসরি যুক্ত ছিলেন। গবেষণায় অনন্য অবদানের জন্য ২০১৮ সালে তিনি একুশে পদক লাভ করেন।

## জন্ম ও পারিবারিক পরিচিতি
জুলেখা ১৯৩৭ সালে (মতান্তরেঃ ১৯৩৮ সালে) তদাননীত ব্রিটিশ ভারতের কোলকাতায় জন্মগ্রহণ করেন। তার পিতার নাম আবু বরকত মুহাম্মদ হাবিবুল্লাহ্ এবং মাতা লুত্‌ফুন্নেসা হাবিবুল্লাহ। তার পিতা ছিলেন ঢাকা বিশ্ববিদ্যালয়ের শিক্ষক। অধ্যাপক এনামুল হক তার স্বামী।

## শিক্ষাজীবন
জুলেখা ঢাকার হাটখোলার সরকারি কামরুন্নেসা স্কুলের ছাত্রী ছিলেন।

## কর্মজীবন
জুলেখা হক ইডেন কলেজের ইতিহাস বিভাগের অধ্যাপক ছিলেন।

## গবেষণা  ও প্রকাশনা
জুলেখা হকের বেশ কিছু গবেষণা গ্রন্থ রয়েছে; এর মধ্যে উল্লেখযোগ্য কিছু হলোঃ
* Gahana. Jewellery of Bangladesh.
* Terracottas of Bengal: An Analytical Study
* The Jewels of India

## পুরস্কার ও সম্মননা
তিনি গবেষণায় অনন্য অবদানের স্বীকৃতি স্বরূপ ২০১৮ সালে একুশে পদক লাভ করেন।

## তথ্যসূত্র

বিষয়শ্রেণী:১৯৩৭-এ জন্ম
বিষয়শ্রেণী:২০১৪-এ মৃত্যু
বিষয়শ্রেণী:গবেষণায় একুশে পদক বিজয়ী
বিষয়শ্রেণী:বাংলা ভাষা আন্দোলনের সক্রিয় নারী কর্মী
বিষয়শ্রেণী:বাংলাদেশী নারী শিক্ষায়তনিক ব্যক্তি
বিষয়শ্রেণী:বাংলাদেশী নারী পণ্ডিত
বিষয়শ্রেণী:একুশে পদক বিজয়ী
হোর্হে গোতোর

**হোর্হে গোতোর** (জন্ম: ১৪ এপ্রিল ১৯৮৭) একজন স্পেনীয় পেশাদার ফুটবলার, যিনি স্পেন অনূর্ধ্ব-১৭ দলের প্রাক্তন খেলোয়াড় এবং বর্তমানে বাংলাদেশ প্রিমিয়ার লিগ ফুটবলের দল বসুন্ধরা কিংসে মধ্য রক্ষণভাগে খেলে থাকেন।

## ক্লাব কর্মজীবন
হোর্হে গোতোর জারাগোজাতে জন্মগ্রহণ করেন এবং রিয়েল জারাগোজা একাডেমিতে কিশোর বয়সেই ফুটবলে তার অভিষেক হয়। যুব বয়সে তিনি ২০০৪-০৫ সেশনে জারাগোজা বি দলে হয়ে খেলেন। এরপর তিনি পর্যাক্রমে আরসিডি স্পায়ল, রিয়েল মুরিসিয়া ইম্পেরিয়াল, রিয়েল মুরসিয়া, গেটাফা সিএফবি, সিডি অ্যাটলেটিকো ব্যালেরাস এবং গিহুয়েলোতে খেলেন।

২০১৪ সালের গ্রীষ্মকালে, গোতোর দেশের বাইরে ক্যারিয়ার গড়তে মনোযোগ দেন, তিনি বোরজা রুবিয়াতোর পাশাপাশি খেলার জন্য ইরাকের ইবরিল এসসিতে যোগ দেন। ইবরিলে বোমা হামলার পর ২০১৫ সালের ২৫ ফেব্রুয়ারি চুক্তি শেষ না হওয়ার সত্ত্বেও তিনি দেশ ছেড়ে চলে যান।

২০১৮ সালে মালদ্বীপের নিউ রেডিয়েন্ট ক্লাবে কিছুদিন খেলার পর ২০১৮ সালের ১লা অক্টোবর ৩১ বছর বয়সী গোতোর বাংলাদেশের প্রিমিয়ার লীড়ের ক্লাব বসুন্ধরা কিংসের সাথে চুক্তিবদ্ধ হন।

## আন্তর্জাতিক কর্মজীবন
হোর্হে গোতোর স্পেন জাতীয় অনূর্ধ্ব-১৭ দলে খেলে থাকেন। অনূর্ধ্ব ১৭ দল ৫ ম্যাচ খেললেও কোনো গোল করেননি।

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বসুন্ধরা কিংসের ফুটবলার
বিষয়শ্রেণী:ক্লাব দেপোর্তিবো আতলেতিকো বালেয়ারেসের খেলোয়াড়
বিষয়শ্রেণী:ক্লাব দেপোর্তিবো এলদেন্সের খেলোয়াড়
বিষয়শ্রেণী:হেতাফে ফুটবল ক্লাব বি-এর খেলোয়াড়
বিষয়শ্রেণী:ক্লাব দেপোর্তিবো গিহুয়েলোর ফুটবলার
বিষয়শ্রেণী:রিয়াল মুর্সিয়ার ফুটবলার
বিষয়শ্রেণী:রিয়াল মুর্সিয়া ইম্পেরিয়ালের ফুটবলার
বিষয়শ্রেণী:রিয়াল সারাগোসা বি-এর খেলোয়াড়
বিষয়শ্রেণী:রিয়াল ক্লাব দেপোর্তিউ এস্পানিওল বি-এর খেলোয়াড়
বিষয়শ্রেণী:নিউ রেডিয়েন্ট স্পোর্টস ক্লাবের খেলোয়াড়
বিষয়শ্রেণী:বাংলাদেশ ফুটবল লিগের খেলোয়াড়
বিষয়শ্রেণী:বাংলাদেশে প্রবাসী ফুটবলার
বিষয়শ্রেণী:সারাগোসার ফুটবলার
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনীয় প্রবাসী পুরুষ ফুটবলার
বিষয়শ্রেণী:মালদ্বীপে প্রবাসী ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:ইরাকি প্রিমিয়ার লিগের খেলোয়াড়
বিষয়শ্রেণী:ইরবিল স্পোর্টস ক্লাবের খেলোয়াড়
বিষয়শ্রেণী:ধিবেহী প্রিমিয়ার লিগের খেলোয়াড়
জাতীয় গণহত্যা স্মরণ দিবস

**জাতীয় গণহত্যা দিবস**' বা **বাঙালি গণহত্যা স্মরণ দিবস** বাংলাদেশে পালিত একটি দিবস। ১৯৭১ সালের ২৫ মার্চ রাতে পাকিস্তানি বাহিনী কর্তৃক নির্মম গণহত্যায় নিহতদের স্মরণে দিবসটি পালন করা হয়। ২০১৭ সালের ১১ মার্চ জাতীয় সংসদে দিবসটি পালনের সিদ্ধান্ত গৃহীত হয়।

## ইতিহাস

১৯৭১ সালের ২৫ মার্চ কালরাতে পাকিস্তানি সামরিক বাহিনী তৎকালীন পূর্ব পাকিস্তানের (বর্তমান বাংলাদেশ) স্বাধীনতা আন্দোলনকে দমিয়ে দেওয়ার জন্য অপারেশন সার্চলাইট নামে একটি সামরিক অভিযানের মাধ্যমে দেশের প্রধান শহরের নিয়ন্ত্রণ নেওয়ার জন্য বাঙালিদের ওপর গণহত্যা চালায়, বঙ্গবন্ধু শেখ মুজিবুর রহমানকে গ্রেফতার করে পশ্চিম পাকিস্তানে নিয়ে যাওয়া হয়। অভিযান শুরু করার পূর্বে সকল বিদেশি সাংবাদিকদের পূর্ব পাকিস্তান থেকে সরিয়ে নেওয়া হয়। বাঙালিদের ওপর আক্রমণের পর গ্রেফতার হওয়ার পূর্বে ২৬ মার্চের প্রথম প্রহরে বঙ্গবন্ধু বাংলাদেশের স্বাধীনতা ঘোষণা করেন। এর মধ্য দিয়েই বাংলাদেশের স্বাধীনতা যুদ্ধ শুরু হয় এবং বাংলাদেশ স্বাধীনতা লাভ করে।

পাকিস্তানি সামরিক বাহিনী কর্তৃক অপারেশন সার্চলাইটে নিহত ও আক্রান্তদের স্মরণে ২০১৭ সালের ১১ মার্চ বাংলাদেশের জাতীয় সংসদে ২৫শে মার্চকে "*গণহত্যা দিবস*" হিসেবে পালন করার সিদ্ধান্ত সর্বসম্মতিক্রমে গৃহীত হয়।

## আন্তর্জাতিক স্বীকৃতি
আন্তর্জাতিক ভাবে ২৫ মার্চকে গণহত্যা দিবস হিসেবে স্বীকৃতি আদায়ে কাজ করে যাচ্ছে বাংলাদেশ সরকার। ইতোমধ্যে এই অপরাধযজ্ঞকে গণহত্যা হিসেবে স্বীকৃতি দিয়েছে জেনোসাইড ওয়াচ এবং লেমকিন ইন্সটিটিউট ফর জেনোসাইড প্রিভেনশন। এছাড়া সংস্থা দুটি জাতিসঙ্ঘসহ আন্তর্জাতিক সম্প্রদায়কে বাংলাদেশে সংঘটিত গণহত্যাকে স্বীকৃতি প্রদানের জন্য আহ্বান জানিয়েছে। এই নৃশংস গণহত্যাকে আরও স্বীকৃতি দিয়েছে ইন্টারন্যাশনাল অ্যাসোসিয়েশন অব জেনোসাইড স্কলারস (আইএজিএস)। পররাষ্ট্র মন্ত্রণালয় থেকে ২৪ এপ্রিল ২০২৩ তারিখের এক সংবাদ বিজ্ঞপ্তিতে এ তথ্য জানানো হয়।

## চিত্রশালা

Image:March71.PNG|অপারেশন সার্চলাইট চলাকালীন সময় পূর্ব পাকিস্তানের সামরিক ইউনিট
Image:03012009 Jolladkhana71 WarMuseumMirpur photo41 RanadipamBasu.jpg|জল্লাদখানা বধ্যভূমি স্মৃতিসৌধ
Image:Human Remains and War Materiel from 1971 Genocide - Liberation War Museum - Dhaka - Bangladesh (12826731774).jpg|মুক্তিযুদ্ধ জাদুঘরে মানুষের দেহাবশেষ ও যুদ্ধসামগ্রী
Image:1971 intellectuals.JPG|মুজিবনগরে বুদ্ধিজীবী হত্যাকাণ্ডের প্রতীকী ভাস্কর্য
Image:Martyr's Monument Dhaka University Ashfaq.JPG|ঢাকা বিশ্ববিদ্যালয়ে গণহত্যায় নিহতদের স্মরণে ভাস্কর্য


## আরও দেখুন
* শহীদ বুদ্ধিজীবী দিবস
* ভাষা আন্দোলন দিবস
* বাংলাদেশের স্বাধীনতা দিবস
* আর্মেনিয় গণহত্যা স্মারক দিবস

## তথ্যসূত্র

বিষয়শ্রেণী:মার্চ উদ্‌যাপন
বিষয়শ্রেণী:বাংলাদেশের সরকারি ছুটির দিন
বিষয়শ্রেণী:বাংলাদেশের স্বাধীনতা যুদ্ধের ফলাফল
বিষয়শ্রেণী:গণহত্যা স্মরণ দিবস
বিষয়শ্রেণী:১৯৭১ বাংলাদেশে পরিকল্পিত গণহত্যা
অনুরাধা টি কে

**অনুরাধা টি কে** একজন ভারতীয় বিজ্ঞানী এবং ভারতীয় মহাকাশ গবেষণা সংস্থার (ইসরো) যোগাযোগের কাজে ব্যবহৃত কৃত্রিম উপগ্রহ সংক্রান্ত প্রজেক্ট পরিচালক। তিনি জিস্যাট-১০ এবং জিস্যাট-১২ এর মতো কৃত্রিম উপগ্রহ নিক্ষেপনের কাজে নিয়োজিত ছিলেন। ভারতীয় মহাকাশ গবেষণা সংস্থার অন্যতম জ্যেষ্ঠ নারী কর্মী অনুরাধা টি কে ১৯৮২ সালে সংস্থাটিতে যোগ দেন। এছাড়াও সংস্থাটিতে প্রথম কোনো নারী হিসেবে কৃত্রিম উপগ্রহ প্রজেক্টের পরিচালক হিসেবে দায়িত্বপ্রাপ্ত হন।

## জীবনী
অনুরাধা টি কে ১৯৬১ সালে কর্ণাটকের বেঙ্গালুরুতে জন্মগ্রহণ করেন। শহরটির ভিসভেসভারাইয়া প্রকৌশলী কলেজ থেকে তড়িৎ বিদ্যা বিষয়ে স্নাতক সম্পন্ন করে  নিজের দেশ ভারতেই ক্যারিয়ার গঠনে মনোনিবেশ করেন। 

## কর্ম
ভারতীয় মহাকাশ গবেষণা সংস্থার কৃত্রিম উপগ্রহ সেন্টারের জিওস্যাট প্রোগ্রাম পরিচালক হিসেবে অনুরাধা টি কে দায়িত্বপ্রাপ্ত। টেলিকম ও তথ্য যোগাযোগে গুরুত্বপূর্ণ ভূমিকা রাখে এরকম কৃত্রিম উপগ্রহগুলো নিয়ে তার কাজ। ভারতের বিভিন্ন মহাকাশ সংক্রান্ত প্রজেক্টের তিনি নেতৃত্বদানের মতো গুরূত্বপূর্ণ ভূমিকা পালন করে আসিছেন।

সতীশ ধবন মহাকাশ গবেষণা কেন্দ্র থেকে ২০১১ সালের ১৫ই জুলাই নিক্ষেপিত যোগাযোগ স্থাপনকারী কৃত্রিম উপগ্রহ জিস্যাট-১২ নিক্ষেপনে অনুরাধা টি কে অবদান রাখেন। এই প্রজেক্টে তিনি উপগ্রহটির কারিগরিভাবে উন্নয়ন সাধন ও মহাকাশে উপগ্রহ নিক্ষেপণে সরাসরি অবদান রাখেন।। তার নেতৃত্বে মোট ২০ জন প্রকৌশলী এই প্রজেক্টে কর্মযজ্ঞে অংশ নেন। সম্পূর্ণ নারী-দ্বারা পরিচালিত এই গবেষক দলের অংশ হিসেবে তিনি প্রমোদা হেজ এবং অনুরাধার প্রকাশের সাথে মিলে জিস্যাট-১২ কে সর্বশেষ কক্ষপথে প্রেরণে ভূমিকা রাখেন। 

জিস্যাট-১২ এর কাজ শেষ করে তিনি ২০১২ সালের সেপ্টেম্বরে আরো বৃহদাকারের যোগাযোগ সংক্রান্ত কাজে নিয়োজিত কৃত্রিম উপগ্রহ জিস্যাট-১০ নিক্ষেপনে নেতৃত্ব দেন। 

## পদক

* মহাকাশ গবেষণায় বিভিন্ন অবদানের স্বীকৃতি স্বরূপ ২০০৩ সালে ভারতীয় জ্যোতির্বিজ্ঞান সংস্থা হতে প্রদত্ত স্বর্ণ পদক।
* ২০১১ সালে জাতীয় নকশা ও গবেষণআ ফোরাম থেকে প্রদত্ত সুমন শর্মা পদক।
* ২০১২ সালে এ এস আই- আইএসআরও প্রতিভা পদক।
* ২০১২ সালে জিস্যাট-১২ নিক্ষেপনের নেতৃত্বদানে স্বীকৃতিস্বরূপ আইএসআরও দলীয় পদক।

## তথ্যসূত্র


বিষয়শ্রেণী:জীবিত ব্যক্তি
বিষয়শ্রেণী:১৯৬১-এ জন্ম
বিষয়শ্রেণী:নারী বিজ্ঞানী
বিষয়শ্রেণী:ভারতীয় নারী
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:২০শ শতাব্দীর ভারতীয় নারী বিজ্ঞানী
বিষয়শ্রেণী:২০শ শতাব্দীর ভারতীয় প্রকৌশলী
বিষয়শ্রেণী:২১শ শতাব্দীর ভারতীয় নারী বিজ্ঞানী
বিষয়শ্রেণী:ভারতীয় মহাকাশ গবেষণা সংস্থার ব্যক্তি
বিষয়শ্রেণী:ভারতীয় নারী প্রকৌশলী
বিষয়শ্রেণী:বেঙ্গালুরুর বিজ্ঞানী
ইন্টারভিউ (১৯৭১-এর চলচ্চিত্র)

**ইন্টারভিউ** মৃণাল সেন পরিচালিত একটি বাংলা চলচ্চিত্র। এই চলচ্চিত্রটি ১৯৭১ সালে মুক্তি পায়। এই চলচ্চিত্রতে বিখ্যাত অভিনেতা রঞ্জিত মল্লিক, করুণা ব্যানার্জি শ্রেষ্ঠাংশে অভিনয় করেন। চলচ্চিত্রটির কাহিনীকার আশীষ বর্মন। তার গল্পের উপর ভিত্তি করে ছবিটি নির্মাণ করা হয়। এটি মৃণাল সেনের কলকাতা ত্রয়ীর প্রথম ছবি। ফিনল্যান্ডের দূরদর্শনের ধারাবাহিকে এটি Haastattelu ও পোল্যান্ডে Rozmowa kwalifikacyjna নামে পরিবেশিত হয়।

## পটভূমি
রঞ্জিত মল্লিক একজন শিক্ষিত সুপুরুষ যুবক। একটি ছোট প্রেসে কাজ করে। তার বাড়িতে দিদি ও মা আছেন। তাদের একজন পারিবারিক বন্ধু একটি বিলিতি কোম্পানিতে চাকরি করে। সেখানে রঞ্জিতকেউ চাকরি পাইয়ে দেবে বলে প্রস্তাব দেয়। কিন্তু চাকরির জন্য রঞ্জিতকে বিলিতি কেতায় কোট প্যান্ট পরে ইন্টারভিউ তে উপস্থিত হতে হবে। সেই মতো রঞ্জিত কোট প্যান্ট জোগাড় করতে থাকে। কিন্তু ভাগ্য বিড়ম্বনায় সে ইন্টারভিউ তে কোট প্যান্ট পরে যেতে পারেনি এবং বাধ্য হয়ে বাঙালি ঐতিহ্যবাহী ধুতি পাঞ্জাবী পরে যায়। এবং তার চাকরি হয় না।

ছবিটিতে রঞ্জিতের কোট প্যান্ট জোগাড় করা এবং তা জোগাড় করার পরেও হারিয়ে ফেলার ঘটনা চিত্রায়িত করা হয়েছে।
## অভিনয়শিল্পী

* রঞ্জিত চরিত্রে রঞ্জিত মল্লিক 
* রঞ্জিতের মায়ের ভূমিকায় করুণা বন্দ্যোপাধ্যায়
* শেখর আঙ্কেলের চরিত্রে শেখর চ্যাটার্জি, পারিবারিক বন্ধু
* রঞ্জিতের বান্ধবীর চরিত্রে বুলবুল মুখার্জি
* রণজিতের বড় বোনের চরিত্রে মমতা
## তথ্যসূত্র

## বহিঃসংযোগ

* 

বিষয়শ্রেণী:১৯৭১-এর চলচ্চিত্র
বিষয়শ্রেণী:১৯৭১-এর নাট্য চলচ্চিত্র
বিষয়শ্রেণী:১৯৭০-এর দশকের বাংলা ভাষার চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:রবিশঙ্কর সুরারোপিত চলচ্চিত্র
বিষয়শ্রেণী:মৃণাল সেন পরিচালিত চলচ্চিত্র
বিষয়শ্রেণী:মৃণাল সেনের চিত্রনাট্য
বিষয়শ্রেণী:শ্রেষ্ঠ চলচ্চিত্র বিভাগে জাতীয় চলচ্চিত্র পুরস্কার (ভারত) বিজয়ী
পদাতিক (১৯৭৩-এর চলচ্চিত্র)

**পদাতিক** মৃণাল সেন পরিচালিত একটি বাংলা চলচ্চিত্র । এই চলচ্চিত্রটি ১৯৭৩ সালের ২৭ সেপ্টেম্বর মুক্তি পায়। এই চলচ্চিত্রতে  বিখ্যাত অভিনেতা ধৃতিমান চট্টোপাধ্যায় শ্রেষ্ঠাংশে অভিনয় করেন। চলচ্চিত্রটির কাহিনীকার মৃণাল সেন স্বয়ং ও আশীষ বর্মন। এটি মৃণাল সেনের কলকাতা ত্রয়ীর তৃতীয় ছবি।

## অভিনয়ে
* ধৃতিমান চ্যাটার্জি
* সিমি গারেওয়াল
* প্রভাস সরকার
* বিজন ভট্টাচার্য
* ধ্রুব মিত্র

## কাহিনী
একজন রাজনৈতিক কর্মী ক্রমাগত তার দলের নেতাদের কথায় নীতির বিরুদ্ধে কাজ করতে বাধ্য হয়। পরে সে তার ভুল বুঝতে পারে। ঘটনা প্রবাহে সে একজন তালাকপ্রাপ্তা মহিলার বাসায় আশ্রয় নেয়। পরে সে তার দলের বিরুদ্ধে সোচ্চার হয়।

## তথ্যসূত্র

## বহিঃসংযোগ
* 
* মৃণাল সেনের ওয়েবসাইটে

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৭৩-এর চলচ্চিত্র
বিষয়শ্রেণী:১৯৭০-এর দশকের নাট্য চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:আনন্দ শঙ্কর সুরারোপিত চলচ্চিত্র
বিষয়শ্রেণী:মৃণাল সেন পরিচালিত চলচ্চিত্র
বিষয়শ্রেণী:মৃণাল সেনের চিত্রনাট্য
বিষয়শ্রেণী:১৯৭০-এর দশকের বাংলা ভাষার চলচ্চিত্র
জাদুকর ম্যানড্রেক

**জাদুকর ম্যানড্রেক (Mandrake The Magician-ম্যানড্রেক দি ম্যাজিশিয়ান)** লি ফক সৃষ্ট একটি বিখ্যাত কমিকস্ চরিত্র (অরণ্যদেব কমিকস্ তৈরির আগেই তিনি তৈরি করেন ম্যানড্রেক চরিত্রটি)। ১১ জুন, ১৯৩৪ তারিখ থেকে লি ফকের লেখায় এবং ফিল ডেভিসের রেখায় এই কমিকস্ নিয়মিত প্রকাশ হতে থাকে। এই স্ট্রিপ প্রকাশ করে থাকে *কিং ফিচারস সিন্ডিকেট*। বিখ্যাত জাদুকর লিওন ম্যানড্রেক-এর আদলে তৈরি এই চরিত্রটি বিশ্বজুড়ে ঘটে চলা অপরাধ দমনে জাদুকে কাজে লাগান। আর এই কাজে তার প্রধান সহযোগী তার স্ত্রী নার্দা, বন্ধু লোথার এবং হোজো।

## কাহিনী সংক্ষেপ
ম্যানড্রেক নিউ ইয়র্ক-এর এক বিখ্যাত জাদুকর। তার প্রধান হাতিয়ার হল তার সম্মোহনী ক্ষমতা। লেখা হয়, *"ম্যানড্রেক সম্মোহনের ভঙ্গি করলেন"*; এই সম্মোহন দিয়েই তিনি জব্দ করেন ব্যাংক ডাকাত, পাগলা বিজ্ঞানী, ভিনগ্রহী, শয়তান জাদুকর, খুনী অপরাধী সবাইকে। *[[জাদু]] কলেজ* থেকে জাদুবিদ্যা শিখে তিনি আঠারোো বছর বয়সে নিউ ইয়র্কে চলে আসেন। যদিও ম্যানড্রেক প্রকাশ্যে মঞ্চের জাদুকর হিসাবে কাজ করেন, কিন্তু তিনি তার এই ক্ষমতা অনেক সময় অপরাধ দমনেও প্রয়োগ করেন। আর এই অপরাধ দমনে তার প্রধান সহযোগীরা হলেন তার স্ত্রী কোকাইজেনের রাজকুমারী *নার্দা*,  সপ্তরাজ্যের যুবরাজ সর্বশক্তিমান *লোথার* এবং ম্যানড্রেকের রাঁধুনি ও ইন্টার-ইন্টেলের প্রধান *হোজো*।  ম্যানড্রেক ও তার স্ত্রী নার্দা নিউ ইয়র্ক স্টেটের একটি পাহাড়ের উপরে একটি উচ্চ-প্রযুক্তির প্রাসাদ জানাডুতে বসবাস করেন। জানাডু-এর প্রবেশপথে আছে নানারকম পরীক্ষামূলক ব্যবস্থা, তাই অপরাধীরা সহজে এখানে ঢুকতে পারে না।

## প্রধান চরিত্রসমূহ
★ **ম্যানড্রেকের পরিবার:**
* বাবা থেরন (জাদু কলেজের প্রধান)
* মা এনিমোরা
* যমজ ভাই ডেরেক
* সৎভাই লুসিফর (কোবরা)
* বোন লিনোর
* স্ত্রী নার্দা
* ভাইপো এরিক (ডেরেকের পুত্র)
★ **বন্ধু ও সহযোগী:**
* লোথার (সপ্তরাজ্যের যুবরাজ)
* হোজো (জানাডুর শেফ ও ইন্টার-ইন্টেলের প্রধান)
* হোজোর সহকারী জেড
* পুলিশপ্রধান ব্র্যাডলে
* জাদু কলেজে থেরনের সহযোগী ফিলো
* অন্য সময়পর্বের পর্যটক এবং মহাকাশরক্ষিণী
* লোথারের প্রেমিকা কার্মা
* নার্দার ভাই সেগ্রিড (কোকাইজেনের বর্তমান রাজা)
* মহাজগতের সম্রাট ম্যাগনন
* অরণ্যদেব
★ **শত্রু:**
* সৎভাই লুসিফর (কোবরা)
* যমজ ভাই ডেরেক
* বইপোকা
* আট(8)
* মাটির উট (সাকি)
* বারজাক
* এলিনা
* নাইট্রো কেন
* পাগলা বৈজ্ঞানিক
* EKARDNAM (ম্যানড্রেকের দর্পণ-প্রতিবিম্ব)
* দি ডিলিটার এবং অন্যান্য

## প্রকাশের ইতিহাস ও বর্তমান অবস্থা
থাম্ব|আনন্দবাজার পত্রিকায় জাদুকর ম্যানড্রেক এর কমিক স্ট্রিপ
জাদুকর ম্যানড্রেকের দুটি কমিকস্ স্ট্রিপ প্রকাশিত হত: ডেইলি স্ট্রিপ এবং সানডে স্ট্রিপ। ১৯৩৪-১৯৯৯ পর্যন্ত সময়পর্বে প্রকাশিত সংবাদপত্র প্রকাশনায় ম্যানড্রেকের গল্প লিখেছেন লি ফক, তার মৃত্যুর পর ফ্রেড ফ্রেডরিকস্ গল্প লিখতে থাকেন। প্রথমে ছবি আঁকতেন কার্টুনিস্ট ফিল ডেভিস এবং ১৯৬৪ সাল থেকে ছবি আঁকেন ফ্রেড ফ্রেডরিকস্। কিন্তু ২০১৩ সালের ৬ জুলাই ফ্রেডরিকসের শারীরিক অসুস্থতার কারণে এই কমিকসের সংবাদপত্র প্রকাশনাটি শেষ প্রকাশিত হয়ে বন্ধ হয়ে যায়।  বর্তমানে ম্যানড্রেকের আদিকথার কাহিনীগুলিই রঙিন করে রিপ্রিন্ট করা হচ্ছে।

এছাড়া বিভিন্ন সময়ে ম্যানড্রেকের কমিকস্ বইগুলি প্রকাশ করেছে কিং কমিকস, ইন্দ্রজাল কমিকস, হুইটম্যান, ডেল কমিকস, ফ্রিউ পাবলিকেশন, মুনস্টোন কমিকস, মার্ভেল কমিকস, হার্মেস প্রেস, টাইটান বুকস্ প্রভৃতি প্রকাশনা সংস্থা।

## তথ্যসূত্র

## বহিঃসংযোগ

* ম্যানড্রেক দি ম্যাজিশিয়ানের অফিসিয়াল ওয়েবসাইট 

বিষয়শ্রেণী:কল্পকাহিনীর চরিত্র
বিষয়শ্রেণী:কমিক চরিত্র
বিষয়শ্রেণী:কমিক
ড্যানিয়েল কালুইয়া

**ড্যানিয়েল কালুইয়া** (; জন্ম: ২৪ ফেব্রুয়ারি ১৯৮৯) হলেন একজন ইংরেজ অভিনেতা ও লেখক। তিনি ভীতিপ্রদ *[[গেট আউট]]* (২০১৭) চলচ্চিত্রে ক্রিস ওয়াশিংটন চরিত্রে অভিনয় করে শ্রেষ্ঠ অভিনেতা বিভাগে অস্কার, গোল্ডেন গ্লোব, বাফটা ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। ২০১৮ সালে তিনি বাফটা উদীয়মান তারকা পুরস্কার লাভ করেন। তিনি ২০২০ সালে *[[জুডাস অ্যান্ড দ্য ব্ল্যাক মেসায়া]]* চলচ্চিত্রে অভিনয় করে চলচ্চিত্রে শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন।

কালুইয়া কৈশোরে মঞ্চে অভিনয় শুরু করেন এবং পরে ব্রিটিশ টেলিভিশন ধারাবাহিক *স্কিনস*-এর প্রথম দুই মৌসুমে অভিনয় করেন এবং যৌথভাবে এর কয়েকটি পর্ব রচনা করেন। তিনি *ব্ল্যাক মিরর* ধারাবাহিকের "ফিফটিন মিলিয়ন মেরিটস্‌" পর্বে বিংহাম "বিং" ম্যাডসেন চরিত্রে অভিনয় করে খ্যাতি অর্জন করেন। পরবর্তী কালে তিনি বিবিসি'র ডার্ক কমেডিধর্মী ধারাবাহিক *সাইকোভিল*-এ মাইকেল "টিলিফ" ফ্রাই এবং বিবিসি থ্রিয়ের ভীতিপ্রদ নাট্যধর্মী ধারাবাহিক *দ্য ফেডস*-এ মাইকেল "ম্যাক" আর্মস্ট্রং চরিত্রে অভিনয় করেন। তিনি ২০১১ সালে *জনি ইংলিশ রিবর্ন* চলচ্চিত্রে এজেন্ট কলিন টাকার এবং ২০১৩ সালে *কিক-অ্যাস টু* চলচ্চিত্রে ব্ল্যাক ডেথ চরিত্রে এবং ২০১৫ সালে দ্যনি ভিলনোভের *[[সিকারিও (২০১৫-এর চলচ্চিত্র)|সিকারিও]]* চলচ্চিত্র পার্শ্ব ভূমিকায় কাজ করেন। ২০১৮ সালে তিনি মার্ভেল স্টুডিওজের ব্লকবাস্টার চলচ্চিত্র *[[ব্ল্যাক প্যান্থার (চলচ্চিত্র)|ব্ল্যাক প্যান্থার]]*-এ ওকাবি ও স্টিভ ম্যাকুইনের *উইডোজ* চলচ্চিত্রে অভিনয় করেন।

*[[ফোর্বস]]* সাময়িকী তাকে ২০১৮ সালে তাদের "৩০ অনূর্ধ্ব ৩০" তালিকায় অন্তর্ভুক্ত করে।

## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ইংরেজ অভিনেতা
বিষয়শ্রেণী:কৃষ্ণাঙ্গ ইংরেজ অভিনেতা
বিষয়শ্রেণী:ইংরেজ চলচ্চিত্র অভিনেতা
বিষয়শ্রেণী:ইংরেজ টেলিভিশন অভিনেতা
বিষয়শ্রেণী:ইংরেজ মঞ্চ অভিনেতা
বিষয়শ্রেণী:লন্ডনের অভিনেতা
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:অডিওবই পাঠক
বিষয়শ্রেণী:শ্রেষ্ঠ পার্শ্ব অভিনেতা বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেতা বিভাগে বাফটা পুরস্কার বিজয়ী
বিষয়শ্রেণী:ইংরেজ কণ্ঠাভিনেতা
বিষয়শ্রেণী:স্ক্রিন অ্যাক্টরস গিল্ড পুরস্কার (সেরা পার্শ্ব অভিনেতা - চলচ্চিত্র) বিজয়ী
এডওয়ার্ড জেমস অলমস

**এডওয়ার্ড জেমস অলমস** (; জন্ম: **এডওয়ার্ড হুজিয়ার অলমস**, ২৪ ফেব্রুয়ারি ১৯৪৭) হলেন একজন মার্কিন অভিনেতা, পরিচালক, প্রযোজক ও সমাজকর্মী। তিনি *মিয়ামি ভাইস* (১৯৮৪-১৯৮৯) টেলিভিশন ধারাবাহিকে লেফটেন্যান্ট মার্টিন "মার্টি" ক্যাস্টিলো, *ব্যাটলেস্টার গ্যালাক্টিকা* (২০০৪-২০০৯) ধারাবাহিকে উইলিয়াম অ্যাডামা, *[[স্ট্যান্ড অ্যান্ড ডেলিভার]]* (১৯৮৮) চলচ্চিত্রে জেমি এস্কালান্তে ও *[[ব্লেড রানার টুয়েন্টি ফোর্টি নাইন]]* (২০১৭) চলচ্চিত্রে গোয়েন্দা গ্যাফ চরিত্রে অভিনয়ের জন্য সর্বাধিক পরিচিত। তিনি *মিয়ামি ভাইস* ধারাবাহিকে অভিনয়ের জন্য ১৯৮৫ সালে নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার অর্জন করেন এবং টেলিভিশনে সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন। তিনি *দ্য বার্নিং সিজন* ধারাবাহিকে অভিনয় করে ১৯৯৪ সালে একটি প্রাইমটাইম এমির মনোনয়ন লাভ করেন এবং অপর একটি গোল্ডেন গ্লোব পুরস্কার অর্জন করেন। এছাড়া তিনি *স্ট্যান্ড অ্যান্ড ডেলিভার* চলচ্চিত্রে অভিনয় করে শ্রেষ্ঠ অভিনেতা বিভাগে অস্কার ও সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব পুরস্কারের মনোনয়ন লাভ করেন। ২০১৮ সালে তাকে এফএক্স চ্যানেলের ধারাবাহিক *মায়ান্স এমসি*-এ একজন সন্ত্রাসীর পিতার চরিত্রে দেখা যায়।

## প্রারম্ভিক জীবন
এডওয়ার্ড হুজিয়ার অলমস ১৯৪৭ সালের ২৪শে ফেব্রুয়ারি ক্যালিফোর্নিয়ার লস অ্যাঞ্জেলেসে জন্মগ্রহণ করেন। তার পিতা পেদ্রো অলমস এবং মাতা এলিনর হুজিয়ার। তার পিতা ১৯৪৫ সালে মেক্সিকো থেকে ক্যালিফোর্নিয়ায় আসেন এবং তার মাতা মেক্সিকান মার্কিন। তার যখন সাত বছর বয়স, তখন তার পিতামাতা আলাদা হয়ে যান এবং তিনি তার প্র-পিতামহের কাছে লালিত পালিত হন। তিনি শৈশবে পেশাদার বেসবল খেলোয়াড় হতে চেয়েছিলেন এবং ১৩ বছর বয়সে লস অ্যাঞ্জেলেস ডজার্স ফার্ম সিস্টেমে যোগ দেন। তিনি ১৫ বছর বয়সে বেসবল খেলা বাদ দেন এবং একটি রক অ্যান্ড রোল সঙ্গীতদলে যোগ দেন।
 
## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ক্যালিফোর্নিয়ার চলচ্চিত্র পরিচালক
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন টেলিভিশন পরিচালক
বিষয়শ্রেণী:মেক্সিকান বংশোদ্ভূত মার্কিন অভিনেতা
বিষয়শ্রেণী:লস অ্যাঞ্জেলেসের অভিনেতা
বিষয়শ্রেণী:হিস্পানিক ও লাতিন আমেরিকান অভিনেতা
বিষয়শ্রেণী:শ্রেষ্ঠ প্রধান অভিনেতা বিভাগে ইন্ডিপেন্ডেন্ট স্পিরিট পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী
বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:স্যাটার্ন পুরস্কার বিজয়ী
এমানুয়েল রিভা

**এমানুয়েল রিভা** (; জন্ম: **পোলেত জার্মাইন রিভা**, ২৪ ফেব্রুয়ারি ১৯২৭ - ২৭ জানুয়ারি ২০১৭) ছিলেন একজন ফরাসি অভিনেত্রী, কবি, আলোকচিত্রী, ও চিত্রশিল্পী। তিনি *হিরোশিমা মন আমুর* (১৯৫৯) এবং *আমুর* (২০১২) চলচ্চিত্রে অভিনয়ের জন্য সর্বাধিক প্রসিদ্ধ। তিনি *হিরোশিমা মন আমুর* ছবিতে তার কাজের জন্য শ্রেষ্ঠ অভিনেত্রী বিভাগে বাফটা পুরস্কারের মনোনয়ন লাভ করেন, *থেরেস দেসকুয়েরোয়া* (১৯৬২) ছবিতে কাজের জন্য ভেনিস চলচ্চিত্র উৎসবের শ্রেষ্ঠ অভিনেত্রী পুরস্কার অর্জন করেন এবং মাইকেল হানেকের *আমুর* ছবিতে তার কাজের জন্য শ্রেষ্ঠ অভিনেত্রী বিভাগে বাফটা ও সেজার পুরস্কার অর্জন করেন এবং অস্কারের মনোনয়ন লাভ করেন। তিনি শ্রেষ্ঠ অভিনেত্রী বিভাগে অস্কারের জন্য মনোনীত বয়োজ্যেষ্ঠ অভিনেত্রী।

## প্রারম্ভিক জীবন
পোলেত জার্মাইন রিভা ১৯২৭ সালের ২৪শে ফেব্রুয়ারি ফ্রান্সের শেনিমেনিলে জন্মগ্রহণ করেন। তার পিতা র‍্যনে আলফ্রেদ রিভা একজন ইতালীয় চিত্রশিল্পী এবং মাতা জান ফের্নান্দে (প্রদত্ত নাম: নুর্দিন) একজন দর্জি ছিলেন। রিভার শৈশব কাটে র‍্যমিরমঁতে এবং শৈশব থেকেই তার অভিনয়ের প্রতি আগ্রহ জন্মে। তিনি স্থানীয় মঞ্চে নাটকে অভিনয় শুরু করেন, কিন্তু কয়েক বছর তাকে দর্জি হিসেবেও কাজ করতে হয়েছিল। স্থানীয় সংবাদপত্রে একটি বিজ্ঞাপন দেখে রিভা প্যারিসের একটি অভিনয়ের স্কুলে আবেদন করেন।

২৬ বছর বয়সে তিনি পরিবারের নিষেধ স্বত্ত্বেও অভিনয়কে কর্ম হিসেবে নেওয়ার জন্য প্যারিসে চলে যান। ১৯৫৪ সালে তিনি প্যারিসে জর্জ বার্নার্ড শ'র *আর্মস অ্যান্ড দ্য ম্যান* নাটকে প্রথম অভিনয় করেন। ১৯৫৭ সালে টিভি ধারাবাহিক *এনিগমে দ্য লহিস্তোইয়ার* দিয়ে তার ছোট পর্দায় অভিষেক হয়।

## কর্মজীবন
রিভা *হিরোশিমা মন আমুর* (১৯৫৯) শ্রেষ্ঠাংশে অভিনয় করেন। এতে তাকে একজন ফরাসি অভিনেত্রী চরিত্রে দেখা যায়, যার হিরোশিমার এইজি ওকাদা নামে একজন জাপানি স্থপতির সাথে প্রেম হয়। তিনি এই চলচ্চিত্রে তার কাজের জন্য শ্রেষ্ঠ বিদেশি অভিনেত্রী বিভাগে বাফটা পুরস্কারের মনোনয়ন লাভ করেন। তিনি জর্জ ফ্রঁজুর *থেরেস দেসকুয়েরোয়া* (১৯৬২) ছবিতে কাজের জন্য ভেনিস চলচ্চিত্র উৎসবের শ্রেষ্ঠ অভিনেত্রী পুরস্কার অর্জন করেন।

২০১২ সালে তিনি মাইকেল হানেকের *আমুর* (২০১২) চলচ্চিত্রে একজন বয়স্ক সঙ্গীত শিক্ষক চরিত্রে অভিনয় করেন। তার এই কাজের জন্য তিনি শ্রেষ্ঠ অভিনেত্রী বিভাগে বাফটা ও সেজার পুরস্কার অর্জন করেন এবং অস্কারের মনোনয়ন লাভ করেন। ৮৫ বছর বয়সে মনোনীত রিভা গ্লোরিয়া স্টুয়ার্টের পর শ্রেষ্ঠ অভিনেত্রী বিভাগে অস্কারের জন্য মনোনীত দ্বিতীয় বয়োজ্যেষ্ঠ অভিনেত্রী।

## তথ্যসূত্র

## বহিঃসংযোগ

* 
* 

বিষয়শ্রেণী:১৯২৭-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:২০শ শতাব্দীর ফরাসি অভিনেত্রী
বিষয়শ্রেণী:২১শ শতাব্দীর ফরাসি অভিনেত্রী
বিষয়শ্রেণী:ফরাসি চলচ্চিত্র অভিনেত্রী
বিষয়শ্রেণী:ইতালীয় বংশোদ্ভূত ফরাসি ব্যক্তি
বিষয়শ্রেণী:ফরাসি মঞ্চ অভিনেত্রী
বিষয়শ্রেণী:ফরাসি আলোকচিত্রী
বিষয়শ্রেণী:ফরাসি মহিলা কবি
বিষয়শ্রেণী:প্যারিসে ক্যান্সারে মৃত্যু
বিষয়শ্রেণী:ইউরোপীয় চলচ্চিত্র পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী
বিষয়শ্রেণী:শ্রেষ্ঠ অভিনেত্রী বিভাগে লুমিয়ের পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে সেজার পুরস্কার বিজয়ী
বিষয়শ্রেণী:ইতালীয় বংশোদ্ভূত অভিনেত্রী
বিষয়শ্রেণী:জার্মান বংশোদ্ভূত অভিনেত্রী
বিষয়শ্রেণী:ফ্রান্সে ক্যান্সারে মৃত্যু
রাষ্ট্রপতি শাসন

ভারতীয় প্রজাতন্ত্রে **রাষ্ট্রপতি শাসন** বলতে বোঝায় কোনও নির্দিষ্ট রাজ্য সরকারকে বরখাস্তকরণ এবং সংশ্লিষ্ট রাজ্যের শাসনভার প্রত্যক্ষভাবে কেন্দ্রীয় সরকারের হাতে অর্পণ। ভারতীয় সংবিধানের ৩৫৬ ধারা অনুযায়ী, কোনও রাজ্যের সরকার সাংবিধানিক শর্ত অনুসারে রাজ্য শাসনে অসমর্থ হলে কেন্দ্রীয় সরকার সেই রাজ্যের সরকারকে বরখাস্ত করে রাজ্যের প্রশাসনিক ব্যবস্থা নিজের হাতে তুলে নিতে পারে। এরপর প্রশাসনিক শাসনভার অর্পিত হয় কেন্দ্রীয় সরকার নিয়োজিত রাজ্যপালের মাধ্যমে। তাঁর হাতে তাঁকে সাহায্য করার জন্য অন্যান্য প্রশাসক নিয়োগের ক্ষমতা দেওয়া থাকে। সচরাচর রাজনৈতিক দলের সঙ্গে যুক্ত নন এমন অবসরপ্রাপ্ত জনকৃত্যক আধিকারিকেরা এই জাতীয় প্রশাসক পদে নিযুক্ত হয়ে থাকেন।

তবে রাষ্ট্রপতি শাসন-সংক্রান্ত অনুচ্ছেদে কেন্দ্রীয় সরকারের হাতে অবাধ ক্ষমতা দেওয়ায় ভারতে একাধিকবার এই ধারাটির অপপ্রয়োগ হয়েছে এবং সেই জন্য এই ধারাটি সমালোচিতও হয়েছে বহুবার।

## তথ্যসূত্র

## বহিঃসংযোগ
* Article 355 and 356 text from wikisource
* Discusses the instances where presidents rule has been invoked 
* http://www.judis.nic.in/supremecourt/chejudis.asp 

বিষয়শ্রেণী:ভারতীয় প্রজাতন্ত্রের ইতিহাস
বিষয়শ্রেণী:ভারতের সংবিধান
এফ. মারি আব্রাহাম

**এফ. মারি আব্রাহাম** (; জন্ম: **মারি আব্রাহাম**, ২৪ অক্টোবর ১৯৩৯) হলেন একজন মার্কিন অভিনেতা। তিনি ১৯৮৪ সালে *[[আমাডেয়ুস (চলচ্চিত্র)|আমাডেয়ুস]]* চলচ্চিত্রে আন্তোনিও সালিয়েরি চরিত্রে অভিনয় করে শ্রেষ্ঠ অভিনেতার জন্য একাডেমি পুরস্কার অর্জনের পর বহুল পরিচিতি অর্জন করেন। এই কাজের জন্য তিনি সেরা নাট্যধর্মী চলচ্চিত্র অভিনেতা বিভাগে গোল্ডেন গ্লোব অর্জন করেন এবং বাফটা পুরস্কারের মনোনয়ন লাভ করেন।

তিনি প্রধান ও পার্শ্ব চরিত্রে অসংখ্য চলচ্চিত্রে অভিনয় করেছেন, তন্মধ্যে উল্লেখযোগ্য হল *[[অল দ্য প্রেসিডেন্ট্‌স মেন (চলচ্চিত্র)|অল দ্য প্রেসিডেন্ট্‌স মেন]]* (১৯৭৬), *[[স্কারফেস (১৯৮৩-এর চলচ্চিত্র)|স্কারফেস]]* (১৯৮৩), *দ্য নেম অব দ্য রোজ* (১৯৮৬), *লাস্ট অ্যাকশন হিরো* (১৯৯৩), *স্টার ট্রেক: ইনসারেকশন* (১৯৯৮), *ফাইন্ডিং ফরেস্টার* (২০০০), *ইনসাইড লয়েইন ডেভিস* (২০১৩), এবং *[[দ্য গ্র্যান্ড বুদাপেস্ট হোটেল]]* (২০১৪)। আব্রাহাম চলচ্চিত্রের পাশাপাশি টেলিভিশনে ও মঞ্চেও কাজ করেছেন। তিনি *হোমল্যান্ড* টিভি ধারাবাহিকের নিয়মিত অভিনয়শিল্পী এবং এই কাজের জন্য তিনি দুটি প্রাইমটাইম এমি পুরস্কারের মনোনয়ন লাভ করেছেন।

## টীকা

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:আসিরীয় বংশোদ্ভূত মার্কিন ব্যক্তি
বিষয়শ্রেণী:ইতালীয় বংশোদ্ভূত মার্কিন ব্যক্তি
বিষয়শ্রেণী:সিরীয় বংশোদ্ভূত মার্কিন ব্যক্তি
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন শেকসপিয়ারীয় অভিনেতা
বিষয়শ্রেণী:রয়্যাল শেকসপিয়র কোম্পানির সদস্য
বিষয়শ্রেণী:শ্রেষ্ঠ অভিনেতা বিভাগে একাডেমি পুরস্কার বিজয়ী
বিষয়শ্রেণী:গোল্ডেন গ্লোব পুরস্কার (সেরা অভিনেতা - নাট্য চলচ্চিত্র) বিজয়ী
বিষয়শ্রেণী:ইউনিভার্সিটি অব টেক্সাস অ্যাট এল পাসোর প্রাক্তন শিক্ষার্থী
বিষয়শ্রেণী:মধ্যপ্রাচ্যের খ্রিস্টান
তৌহিদুল আলম সবুজ

**তৌহিদুল আলম সবুজ** (জন্ম: ১৪ সেপ্টেম্বর ১৯৯০; **তৌহিদুল আলম** নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব বসুন্ধরা কিংস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলে থাকেন।

২০০৫–০৬ মৌসুমে, বাংলাদেশী ক্লাব চট্টগ্রাম আবাহনীর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৪ মৌসুম অতিবাহিত করেছেন। অতঃপর ২০০৯–১০ মৌসুমে তিনি ফরাশগঞ্জে যোগদান করেছেন। ফরাশগঞ্জে ১ মৌসুম অতিবাহিত করার পর শেখ জামালের সাথে চুক্তি স্বাক্ষর করেছেন, যেখানে তিনি ১৪টি গোল করেছেন। পরবর্তীকালে, তিনি ঢাকা মোহামেডান এবং চট্টগ্রাম আবাহনী হয়ে খেলেছেন। ২০১৮–১৯ মৌসুমে, তিনি ৫০ লাখ টাকার বিনিময়ে চট্টগ্রাম আবাহনী হতে বসুন্ধরা কিংসে যোগদান করেছেন।

২০১০ সালে, সবুজ বাংলাদেশ অনূর্ধ্ব-২৩ দলের হয়ে বাংলাদেশের বয়সভিত্তিক পর্যায়ে অভিষেক করেছিলেন। তিনি একই বছরে বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ১০ ম্যাচে অংশগ্রহণ করেছেন।

দলগতভাবে, সবুজ এপর্যন্ত ৩টি শিরোপা জয়লাভ করেছেন, যার মধ্যে ২টি শেখ জামালের হয়ে এবং ১টি বসুন্ধরা কিংসের হয়ে জয়লাভ করেছেন।

## প্রারম্ভিক জীবন
তৌহিদুল আলম সবুজ ১৯৯০ সালের ১৪ই সেপ্টেম্বর তারিখে বাংলাদেশের কক্সবাজারে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
সবুজ বাংলাদেশ অনূর্ধ্ব-২৩ দলের হয়ে খেলার মাধ্যমে বাংলাদেশের প্রতিনিধিত্ব করেছেন। ২০১০ সালের ৭ই নভেম্বর তারিখে তিনি ২০১০ এশিয়ান গেমসে উজবেকিস্তান অনূর্ধ্ব-২৩ দলের বিরুদ্ধে ম্যাচে বাংলাদেশ অনূর্ধ্ব-২৩ দলের হয়ে আন্তর্জাতিক পর্যায়ে অভিষেক করেছেন; এটিই ছিল বাংলাদেশের বয়সভিত্তিক দলের হয়ে তার একমাত্র ম্যাচ।

২০১০ সালের ১৬ই ফেব্রুয়ারি তারিখে, মাত্র ১৯ বছর ৫ মাস ৩ দিন বয়সে, সবুজ তাজিকিস্তানের বিরুদ্ধে এক প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭০তম মিনিটে মধ্যমাঠের খেলোয়াড় আব্দুল বাতেন মজুমদার কোমলের বদলি খেলোয়াড় হিসেবে তিনি মাঠে প্রবেশ করেন। ম্যাচটি বাংলাদেশ ২–১ গোলের ব্যবধানে জয়লাভ করেছিল। বাংলাদেশের হয়ে অভিষেকের বছরে সবুজ সর্বমোট ৩ ম্যাচে অংশগ্রহণ করেছেন।

## পরিসংখ্যান
### আন্তর্জাতিক

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বসুন্ধরা কিংসের ফুটবলার
বিষয়শ্রেণী:কক্সবাজার জেলার ব্যক্তি
বিষয়শ্রেণী:বাংলাদেশের পুরুষ আন্তর্জাতিক ফুটবলার
বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার
বিষয়শ্রেণী:এশিয়ান গেমসে বাংলাদেশের প্রতিযোগী
বিষয়শ্রেণী:ফরাশগঞ্জ স্পোর্টিং ক্লাবের ফুটবলার
বিষয়শ্রেণী:শেখ জামাল ধানমন্ডি ক্লাবের ফুটবলার
বিষয়শ্রেণী:আবাহনী লিমিটেডের (চট্টগ্রাম) ফুটবলার
বিষয়শ্রেণী:২০১০ এশিয়ান গেমসের ফুটবলার
বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী
বিষয়শ্রেণী:দক্ষিণ এশীয় গেমসে ফুটবলে পদক বিজয়ী
বিষয়শ্রেণী:চট্টগ্রাম বিভাগের ক্রীড়াবিদ
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:বাংলাদেশী পুরুষ ফুটবলার
বিষয়শ্রেণী:বাংলাদেশের আন্তর্জাতিক যুব ফুটবলার
বিষয়শ্রেণী:পুরুষ ফুটবল আক্রমণভাগের খেলোয়াড়
বিষয়শ্রেণী:এশিয়ান গেমসে বাংলাদেশের ফুটবলার
শামিমা বেগম

**শামিমা বেগম** (জন্ম ২৫ আগস্ট ১৯৯৯) ব্রিটেনে জন্ম নেওয়া একজন নারী যিনি ২০১৫ সালের ফেব্রুয়ারিতে ১৫ বছর বয়সে ইরাক ও লিভ্যান্টের ইসলামিক স্টেটে যোগ দেওয়ার জন্য যুক্তরাজ্য ত্যাগ করে সিরিয়াতে যান। ২০১৯ সালের ফেব্রুয়ারিতে তিনি পুনরায় প্রত্যাগমন করতে চাইলে জিহাদিরা ফিরে আসতে চাইলে তাদের নেওয়া হবে কী হবে না- এই নিয়ে জনপরিসরমণ্ডলে তুমুল বিতর্ক সৃষ্টি হয়।

## তথ্যসূত্র

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী বংশোদ্ভূত ইংরেজ ব্যক্তি
বিষয়শ্রেণী:রাষ্ট্রহীন ব্যক্তি
বিষয়শ্রেণী:ব্রিটিশ নাগরিকত্ব হারানো ব্যক্তি
বিষয়শ্রেণী:বেথনাল গ্রিনের ব্যক্তি
বিষয়শ্রেণী:২১শ শতাব্দীর ব্রিটিশ নারী
বিষয়শ্রেণী:২১শ শতাব্দীর ব্রিটিশ ব্যক্তি
আনু

**আনু** বা **আন** হচ্ছে আকাশের স্বর্গীয় ব্যক্তিকরণ, সর্বোচ্চ দেবতা এবং প্রাচীন মেসোপটেমীয় ধর্মে সকল দেবতার পূর্বসূরি। আনুকে মনে করা হতো সকল ক্ষমতার উৎস এবং তিনি অন্য সকল দেবতা এবং মরণশীল শাসকদের ক্ষমতা প্রদান করতেন। তার সম্পর্কে একটি লিপিতে পাওয়া গেছে, "যিনি সকল বিশ্বকে ধারণ করেন"। প্রথম দিককার লিখিত উৎসসমূহ থেকে জানা যায়, আনু খুব কমই পূজিত হতেন। তার পূত্র এনিলই বেশি পুজো পেতো। কিন্তু পুরো মেসোপটেমীয় ইতিহাসজুড়ে সর্বোচ্চ দেবতাকে বলা হতো আনুতু যার অর্থ স্বর্গীয় ক্ষমতা। পুরাণেহচ্ছের প্রাথমিক ভূমিকা হচ্ছে আনুন্নাকির পূর্বসূরি হিসেবে। আনুন্নাকি হচ্ছে সুমেরীয় ধর্মের প্রধান দেবতাদের একজন।

## পরিবার
প্রাক সুমেরীয় লিপিসমূহে আনু কোথা থেকে এসেছেন কিংবা কীভাবে দেবতাদের রাজা হলেন সে সম্পর্কে কোন উল্লেখ নেই। ৩য় খ্রিস্টপূর্বাব্দের প্রাক সুমেরীয় তথ্যে আনুর সঙ্গিনী বলা হয়েছে দেবী উরাসকে। পরবর্তীতে সুমেরিয়গণ দেবী উরাসের জায়গায় দেবী কী কে তার স্ত্রী হিসেবে গণ্য করতেন। দেবী কি হচ্ছে পৃথিবী।

সুমেরীয় রা বিশ্বাস করতো বৃষ্টি হচ্ছে দেবতা আনুর বীর্য। বৃষ্টি পতনের ফলে দেবী কী (পৃথিবী) গর্ভবতী হয় যা ফলে সকল প্রকার উদ্ভিদের জন্ম হয়। আক্কাডীয় যূগে কী এর স্থান দখল করে দেবী আন্তু। সম্ভবত আন্তু ছিলো আনুর স্ত্রীরূপ। আক্কাডীয়রা বিশ্বাস করতো বৃষ্টি হচ্ছে মেঘের দুধ, যা দেবী আন্তুর বুক থেকে নি:সৃত হয়।

সাধারণভাবে আনুকে দেবতাদের পিতা হিসেবে বর্ণনা করা হয়েছে। লাগাশে প্রাপ্ত তৃতীয় খ্রিস্টপূর্বাব্দের লিপি থেকে জানা যায় আনু গাতুমদুগ, বাবা এবং নিনুর্তার পিতা ছিলেন। পরবর্তী বিভিন্ন লিপি থেকে জানা যায় আদাদ, এনকি, এনলিল, গিররা, নান্না-সুয়েন, নেরগাল ও সারা তার পুত্র এবং নিনকাররাক, ইনান্না-ইশতার, ননায়া, নিদাবা, নিনিসিন্না, নিনমুগ, নিন্নিব্রু, নিন্সুমুন, নুনগাল এবং নুস্কা কন্যা ছিলো। আনুকে লাসামতু, আসাগ এবং সেবেত্তু দানবের সৃষ্টিকারী ভাবা হতো। হিট্টি পুরাণ অনুসারে আনুর পিতা হচ্ছে দেবতা আলালু।

## তথ্যসূত্র

বিষয়শ্রেণী:ঈশ্বর
বিষয়শ্রেণী:Conceptions of God
বিষয়শ্রেণী:মেসোপটেমীয় দেবতা
বিষয়শ্রেণী:হুরীয় দেবতা
বিষয়শ্রেণী:ঈশ্বরের ধারণা
নীল আকাশের নীচে (১৯৫৯-এর চলচ্চিত্র)

***নীল আকাশের নীচে*** ১৯৫৯ সালে মুক্তিপ্রাপ্ত পরিচালক মৃণাল সেনের দ্বিতীয় ছবি। বিখ্যাত অভিনেতা কালী ব্যানার্জি, মঞ্জু দে, বিকাশ রায় প্রমুখ শ্রেষ্ঠাংশে অভিনয় করেন। ছবিটিতে সেন্সার বোর্ড অফ ফিল্ম সার্টিফিকেশন বা ভারত সরকার প্রথমে নিষেধাজ্ঞা ঘোষণা করে। এটিই ভারতের প্রথম নিষেধাজ্ঞা পাওয়া ছবি। যদিও দুমাস পরে নিষেধাজ্ঞা তুলে নেওয়া হয়।

ছবিটিতে ব্রিটিশ ভারতের শেষ দিককার পটভূমিকায় কলকাতায় সমাজের নানা স্তরের মানুষের জীবন তুলে ধরা হয়েছে। এর মধ্যে মূল চৈনিক ফেরিওয়ালা ও প্রধান মহিলা চরিত্র বাসন্তীর মধ্যে প্রেম চিত্রায়িত করা হয়েছে।

## অভিনয়
* কালী ব্যানার্জি
* স্মৃতি বিশ্বাস
* মঞ্জু দে
* বিকাশ রায়
* অজিত বন্দ‍্যোপাধ‍্যায়
* প্রিয়া চ্যাটার্জি
* অজিত চ্যাটার্জি
* চাঁদনী চ্যাটার্জি
* ভাস্কর দেব
*মনু মুখোপাধ্যায়
* শৈলেন মুখার্জি
* সুচারু সেনগুপ্ত

## তথ্যসূত্র

বিষয়শ্রেণী:বাংলা ভাষার চলচ্চিত্র
বিষয়শ্রেণী:১৯৫৯-এর চলচ্চিত্র
বিষয়শ্রেণী:১৯৫০-এর দশকের নাট্য চলচ্চিত্র
বিষয়শ্রেণী:কলকাতার পটভূমিতে চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:বাংলা ভাষার ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:মৃণাল সেন পরিচালিত চলচ্চিত্র
বিষয়শ্রেণী:মৃণাল সেনের চিত্রনাট্য
বিষয়শ্রেণী:১৯৫০-এর দশকের বাংলা ভাষার চলচ্চিত্র
বিষয়শ্রেণী:ব্রিটিশ রাজের পটভূমিতে চলচ্চিত্র
বিষয়শ্রেণী:বিবাচনকৃত চলচ্চিত্র
বিষয়শ্রেণী:১৯৫৮-এর চলচ্চিত্র
বিষয়শ্রেণী:ভারতীয় উপন্যাস অবলম্বনে চলচ্চিত্র
বিষয়শ্রেণী:অভিবাসন সম্পর্কিত চলচ্চিত্র
সল্টলেক স্টেডিয়াম মেট্রো স্টেশন

**সল্টলেক স্টেডিয়াম মেট্রো স্টেশন** হল কলকাতা মেট্রো-এর ইস্ট-ওয়েস্ট মেট্রো লাইনের  একটি গুরুত্ব পূর্ণ ভূগর্ভস্ত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে যুবভারতী ক্রীড়াঙ্গন মেট্রো স্টেশন পর্যন্ত চলাচল শুরু করে ১৩ ফেব্রুয়ারি ২০২০ তারিখে।

মেট্রো রেল স্টেশনটি যুবভারতী ক্রীড়াঙ্গন বা সল্টলেক স্টেডিয়ামের কাছেই অবস্থিত।

## স্টেশন
### গঠন
কলকাতা মেট্রোর লাইন ২-এর অন্তর্গত ফুলবাগান মেট্রো স্টেশনটি গঠনগতভাবে উত্তলিত মেট্রো স্টেশন।

## তথ্যসূত্র

## বহিঃসংযোগ

বিষয়শ্রেণী:কলকাতা মেট্রোর স্টেশন
সত্যজিৎ রায় মেট্রো স্টেশন

**সত্যজিৎ রায় মেট্রো স্টেশন** হল ভারতের কলকাতার দক্ষিণাঞ্চলের গাড়িয়ায় কলকাতা মেট্রোর লাইন ৬-এর একটি স্টেশন। মহানগর চলচ্চিত্র নির্মাতা সত্যজিৎ রায়ের সম্মানে এই স্টেশনটির নামকরণ করা হয়। স্টেশনটি উত্তলিত ভাবে ইস্টার্ন মেট্রোপলিটন বাইপাস উপরে অবস্থিত। স্টেশনের পূর্ব দিকে সত্যজিৎ রায় চলচ্চিত্র ও টেলিভিশন ইনস্টিটিউট এবং পশ্চিমে গড়িয়া অ্যাপেক্স হাসপাতাল।

স্টেশনটি ২০২৩ সালের ফেব্রুয়ারি মাসের মধ্যে চালু হবে।

## অবস্থান
এই স্টেশনটি চক গড়িয়া এলাকাতে অবস্থিত। স্টেশনের ভৌগোলিক অবস্থান হল  ।স্টেশনটির পূর্ববর্তী স্টেশন হল ১.৬ কিলোমিটার দূরে অবস্থিত কবি সুভাষ মেট্রো স্টেশন এবং পরবর্তী স্টেশন হল ১.৪ কিলোমিটার দূরে অবস্থিত জ্যোতিরিন্দ্র নন্দী মেট্রো স্টেশন।

## ইতিহাস
২০১০-২০১১ অর্থবর্ষের রেল বাজেটে কলকাতা মেট্রো লাইন ৬ এর অনুমোদিত হয় এবং  নির্মাণের কাজের জন্য ৩,৯৫১.৯৮ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ কবি সুভাষ মেট্রো স্টেশন থেকে ভিআইপি বাজার মেট্রো স্টেশন পর্যন্ত মেট্রো করিডোর নির্মাণের দরপত্র পায়। ২০১২ সালে জানুয়ারি মাসে মেট্রো লাইনের সঙ্গে মেট্রো স্টেশনটির নির্মাণ শুরু হয়। ২০১৯ সালের নভেম্বর পর্যন্ত স্টেশনটি পরিকাঠামগত ভাবে সম্পূর্ণ হয়েছে। বর্তমানে স্টেশনের  অভ্যান্তরিন অংশের কাজ চলছে। পরীক্ষামূলক ট্রেন চলাচল ২০২২ সালের ২৪শে সেপ্টেম্বর থেকে শুরু হয়।

## স্টেশন
### গঠন
কলকাতা মেট্রোর লাইন ৬-এর অন্তর্গত সত্যজিৎ রায় মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।

### স্টেশন বিন্যাস

## পরিকাঠামো
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি থাকবে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা থাকবে। 
## বিদ্যুৎ ও  সংকেত ব্যবস্থা
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।

যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই  সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।

## পরিষেবা
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২৩ সালের ফেব্রুয়ারি মাসের মধ্যে শুরু হবে।

## সংযোগ

## তথ্যসূত্র

## বহিঃসংযোগ

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
বিষয়শ্রেণী:সত্যজিৎ রায়
রেলওয়ে প্ল্যাটফর্ম

**রেলপথ প্ল্যাটফর্ম** হচ্ছে রেলওয়ে ট্র্যাকের পাশে একটি অঞ্চল যা ট্রেনের সুবিধাজনক পরিষেবা প্রদান করে। প্রায় সব স্টেশনে কিছু ধরনের প্ল্যাটফর্ম রয়েছে, আবার বড় বড় স্টেশনগুলোতে একাধিক প্ল্যাটফর্ম রয়েছে।

বিশ্বের দীর্ঘতম স্টেশন প্ল্যাটফর্ম ১,৩৫৫.৪০ মিটার দীর্ঘ, যা ভারতের গোরক্ষপুর জংশনে অবস্থিত। অন্যদিকে, মার্কিন যুক্তরাষ্ট্রের অ্যাপল্যাচিয়ান ট্রিল স্টেশনে একটি প্ল্যাটফর্ম রয়েছে যা শুধুমাত্র একটি বেঞ্চের জন্য যথেষ্ট লম্বা।

## প্ল্যাটফর্মের ধরন

প্ল্যাটফর্মের ধরনগুলির মধ্যে বে প্ল্যাটফর্ম, সাইড প্ল্যাটফর্ম (থ্রু প্ল্যাটফর্মও বলা হয়), স্প্লিট প্ল্যাটফর্ম এবং দ্বীপ প্ল্যাটফর্ম অন্তর্ভুক্ত। বে প্ল্যাটফর্ম হচ্ছে যেখানে একটি ট্র্যাক শেষ হয়ে যায়, অর্থাৎ একটি ডেড-এন্ড বা সাইডিং। একটি বে প্ল্যাটফর্ম থেকে ট্রেনকে অবশ্যই বিপরীত দিকে বা বাইরের দিকে চলে বের হতে হবে। সাইড প্ল্যাটফর্মে ট্রেন এক প্রান্ত থেকে আসে এবং অন্য প্রান্ত দিয়ে চলে যায়।

## তথ্যসূত্র

## বহিঃসংযোগ

বিষয়শ্রেণী:রেলওয়ে প্ল্যাটফর্ম
বিষয়শ্রেণী:রেলওয়ে স্টেশন
পার্শ্ব প্ল্যাটফর্ম

[thumb|right|পশ্চিমবঙ্গের [বহরমপুর কোর্ট রেলওয়ে স্টেশন-এর পার্শ্ব প্ল্যাটফর্ম]]
একটি **পার্শ্ব প্ল্যাটফর্ম** হল একটি রেলওয়ে স্টেশন, ট্রাম স্টপ, বা ট্রানজিটওয়েতে এক জোড়া ট্র্যাকের বিপরীত পাশে অবস্থিত একটি প্ল্যাটফর্ম। পার্শ্ব প্ল্যাটফর্ম একটি স্টেশনের উভয় দিক থেকে রেল চলাচলের জন্য প্রাথমিক স্টেশন নকশা যা ডবল ট্র্যাক রেল লাইনগুলির জন্য ব্যবহৃত হয় (উদাহরণস্বরূপ, দ্বীপ প্ল্যাটফর্ম যেখানে ট্র্যাকের মধ্যে একটি প্ল্যাটফর্ম থাকে)। পার্শ্ব প্ল্যাটফর্মগুলি একটি দ্বীপ প্ল্যাটফর্মের তুলনায় স্টেশনটির জন্য একটি বৃহত্তর সামগ্রিক পাদদেশে পরিনত হতে পারে, যেখানে ট্র্যাকের মাধ্যমে একক প্রস্থের প্ল্যাটফর্মগুলি যাত্রী দ্বারা ভাগ করা যেতে পারে।

কিছু স্টেশনগুলিতে, দুই পাশের প্ল্যাটফর্মগুলি সংযুক্ত করার জন্য ওভার ব্রিজ বা সেতু ব্যবহার করা হয়। যদিও পার্শ্ব প্ল্যাটফর্মগুলির একটি জোড়া প্রায়শই একটি ডুয়াল ট্র্যাক লাইনের জন্য পরিষেবা সরবরাহ করা হয়, একটি একক পার্শ্ব প্ল্যাটফর্ম সাধারণত একটি একক-ট্র্যাক লাইনের জন্য ব্যবহার করা হয়।
## বিন্যাস
দুটি পাশের প্ল্যাটফর্ম বিশিষ্ট বেশিরভাগ স্টেশনগুলির মধ্যে একটি 'আপ' প্ল্যাটফর্ম রয়েছে যা ট্রেনের প্রাথমিক গন্তব্য দিকে অগ্রসর হওয়া ট্রেনগুলি দ্বারা ব্যবহৃত হয়, অন্য প্ল্যাটফর্মটি 'ডাউন' প্ল্যাটফর্ম যা বিপরীত পথে ট্রেনগুলি চলাচলে ব্যবহার করা হয়। সাধারণত, স্টেশনগুলির প্রধান সুবিধাগুলি 'আপ' প্ল্যাটফর্মে অবস্থিত থাকে এবং ওভার ব্রিজ, সাবওয়ে বা ট্র্যাক ক্রসিংয়ের মাধ্যমে অন্য প্ল্যাটফর্মটি ব্যবহার করা হয়। তবে, বেশিরভাগ ক্ষেত্রে স্টেশনের প্রধান ভবনগুলি যে শহর বা গ্রামে অবস্থিত শেই শহর বা গ্রামের যাত্রীদের সুবিধার কথা মেনে নির্মিত হয়।

## তথ্যসূত্র

## বহিঃসংযোগ

বিষয়শ্রেণী:রেলওয়ে প্ল্যাটফর্ম
কুশল পাঞ্জাবী

**কুশল পাঞ্জাবী** (২৩ এপ্রিল ১৯৭৭ – ২৬ ডিসেম্বর ২০১৯) ছিলেন একজন ভারতীয় চলচ্চিত্র ও টেলিভিশন অভিনেতা, যিনি মার্কিন গেম শো ওয়াইপ আউট এর ভারতীয় সংস্করণ টিভি রিয়্যালিটি গেম শো *জোর কা ঝটকা* (২০১১) এর বিজয়ী হয়ে ৫০ লাখ ভারতীয় রুপি পুরস্কার পান।

## অভিনয় জীবন
তিনি ফারহান আখতারের লকশ্যা  এবং করণ জহরের কাল চলচ্চিত্রে অভিনয় করেছেন। এছাড়া লাইফ ওকে এর স্কাইলাইন এবং সনি এর সিআইডিতেও অভিনয় করেছেন।তিনি অনেক ক্রীড়া প্রোগ্রামের অংশ হয়েছেন, যার মধ্যে এক সে বারকার এক,ঝালাক দিক লা যা,প্যাঁয়সা ভারি পারেগা ইত্যাদি আছে।সর্বশেষ তিনি ক্যা হাল মিস্টার পাঞ্চাল ? এ শিব চরিত্রে অভিনয় করেন।

## সিরিয়াল
১৯৯৫ - এ মাউথফুল অব স্কাই

২০০২ - লাভ ম্যারেজ

২০০৪ - রাজা - স্কাই কা রাজা

২০০৩ - সিআইডি

২০০৪ - দেখো মাগার প্যার সে

২০০৪ - কাভি হা কাভি না

২০০৫ - ইয়ে দিল জেট মিক

২০০৫ - স্থান

২০০৫ - ফিয়ার ফ্যাক্টর

২০০৫ - প্যাঁয়সা ভারি পারেগা

২০০৬ - কসম সে

২০০৬ - শ ... ফির কোই হে

২০১৭-২০১৯ - ক্যা হাল মিস্টার পাঞ্চাল ?

## মৃত্যু
কুশল পাঞ্জাবী ২০১৯ সালের ২৬ ডিসেম্বর ৩৭ বছর বয়সে প্রয়াত হন।

## তথ্যসূত্র

## বহিঃসংযোগ

বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:ভারতীয় ধারাবাহিক নাটকের অভিনেতা
বিষয়শ্রেণী:মুম্বইয়ের অভিনেতা
বিষয়শ্রেণী:ভারতীয় আপাতবাস্তব টেলিভিশন অনুষ্ঠানে অংশগ্রহণকারী
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:২০১৯-এ মৃত্যু
বিষয়শ্রেণী:হিন্দি চলচ্চিত্র অভিনেতা
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:সিন্ধি ব্যক্তি
বিষয়শ্রেণী:১৯৭৭-এ জন্ম
বিষয়শ্রেণী:আপাতবাস্তব অনুষ্ঠান বিজয়ী
বিষয়শ্রেণী:ভারতে ফাঁসিতে ঝুলে আত্মহত্যা
বিষয়শ্রেণী:২০১৯-এ আত্মহত্যা
বিষয়শ্রেণী:সিন্ধি অভিনেতা
বিষয়শ্রেণী:সিন্ধি বংশোদ্ভূত ভারতীয় ব্যক্তি
নীল আকাশের নীচে

**নীল আকাশের নীচে** নামে বাংলায় দুটি চলচ্চিত্র রয়েছে। সেগুলি হলো যথাক্রমে-
* নীল আকাশের নীচে (১৯৫৯-এর চলচ্চিত্র)
* নীল আকাশের নীচে (১৯৬৯-এর চলচ্চিত্র)
দ্বীপ প্ল্যাটফর্ম

একটি **দ্বীপ প্ল্যাটফর্ম** (এছাড়াও আইল্যান্ড প্ল্যাটফর্ম, কেন্দ্র প্ল্যাটফর্ম) হল একটি স্টেশন বিন্যাস ব্যবস্থা যেখানে  একক প্ল্যাটফর্ম রেল স্টেশন,  ট্রাম স্টপ বা ট্রানজিটওয়ে ইন্টারচেঞ্জ হিসাবে দুটি ট্র্যাকের মধ্যে অবস্থান করা হয়। আঞ্চলিক এবং ব্যয়বহুল কারণে দ্বীপ প্ল্যাটফর্মগুলি দ্বৈত্ব-ট্র্যাক রুটগুলিতে জনপ্রিয়। এই দ্বীপ প্ল্যাটফর্মগুলি বৃহত্তর স্টেশনগুলির মধ্যেও খুবই দরকারী, যেখানে একই যানচলাচলের জন্য স্থানীয় ও এক্সপ্রেস রেলের পরিষেবাদিগুলি একই প্ল্যাটফর্মের দুই পার্শ্ব দিক থেকে সরবরাহ করা যেতে পারে যাতে দুটি ট্র্যাকের মধ্যে যাত্রী স্থানান্তর সহজ করা যায়। একটি বিকল্প ব্যবস্থায় ট্র্যাকগুলি প্ল্যাটফর্মের উভয় পাশ দিয়ে পার্শ্ব প্ল্যাটফর্ম হিসাবেও অবস্থান করা হয়।

## বিন্যাস
দ্বীপ প্ল্যাটফর্ম ঐতিহাসিক ব্যবহার অবস্থান উপর ব্যাপকভাবে নির্ভর করে। যুক্তরাজ্যে দ্বীপের প্ল্যাটফর্মগুলির ব্যবহার তুলনামূলকভাবে সাধারণ, যখন রেল লাইন কাটিয়া বা বাঁধে উত্থাপিত হয়, এটি ট্র্যাক জুড়ে হাঁটা ছাড়াই প্ল্যাটফর্মে প্রবেশ সহজ করে তোলে।

## উদাহরণ
গ্রেট সেন্ট্রাল রেলওয়ে (বর্তমানে প্রায় পুরোপুরি বন্ধ) এর বেশিরভাগ স্টেশন এই পদ্ধতিতে নির্মিত হয়েছিল। কারণ লাইনকে চ্যানেল টানেলের সাথে সংযোগ স্থাপনের পরিকল্পনা করা হয়েছিল। যদি এটি ঘটে তবে লাইনগুলি মহাদেশীয় লোডিং গেজের সাথে সামঞ্জস্যপূর্ণ হতে হবে এবং এর অর্থ এই যে প্ল্যাটফর্ম থেকে ট্র্যাকটি সরানোর জন্য লাইনটি ব্রড গেজে পরিবর্তন করা সহজ হবে, যা বৃহত্তর দেহের মহাদেশীয় রোলিং স্টককে প্ল্যাটফর্ম এলাকা সহজের প্রবেশের অনুমোদনদেবে।

## তথ্যসূত্র

*Railway Technical Web Pages

বিষয়শ্রেণী:রেলওয়ে প্ল্যাটফর্ম
এলিজাবেথ গ্যাসকেল

**এলিজাবেথ ক্লেগহর্ন গ্যাসকেল** (বিবাহ-পূর্বনাম: স্টিভেনসন, ২৯ সেপ্টেম্বর ১৮১০ - ১২ নভেম্বর ১৮৬৫) প্রায়শই **মিসেস গ্যাসকেল** হিসাবে উল্লেখিত, ছিলেন ইংরেজ ঔপন্যাসিক, জীবনীকার এবং ছোট গল্প লেখক। তার উপন্যাসগুলি ভিক্টোরিয় সমাজের বিভিন্ন স্তরের জীবনযাত্রার বিস্তারিত বিবরণ দেয়, যার মধ্যে রয়েছে দারিদ্র এবং সামাজিক ঐতিহাসিকদের পাশাপাশি সাহিত্য প্রেমিকদের আগ্রহ। তার প্রথম উপন্যাস *মেরি বার্টন* ১৮৪৮ সালে প্রকাশিত হয়েছিল। ১৮৫৭ সালে প্রকাশিত গ্যাসকেলের *দ্য লাইফ অব শার্লট ব্রোন্টি* ছিল ব্রোন্টির প্রথম জীবনী। এই জীবনীগ্রন্থে তিনি কেবল ব্রোন্টির জীবনের নৈতিক এবং অত্যাধুনিক বিষগুলির কথা লিখেছিলেন। গ্যাসকেলের বিখ্যাত উপন্যাস *ক্র্যানফোর্ড* (১৮৫১-৫৩), *উত্তর ও দক্ষিণ* (১৮৫৪4-৫৫), *স্ত্রী ও কন্যা* (১৮৬৫), যার প্রত্যকেটি বিবিসি কর্তৃক টেলিভিশনের জন্যে অভিযোজিত হয়েছিল।

## তথ্যসূত্র

## বহিঃসংযোগ

* The Gaskell Society
* Elizabeth Gaskell's House

বিষয়শ্রেণী:১৮১০-এ জন্ম
বিষয়শ্রেণী:১৮৬৫-এ মৃত্যু
বিষয়শ্রেণী:ইংরেজ জীবনীকার
বিষয়শ্রেণী:ইংরেজ মহিলা ঔপন্যাসিক
বিষয়শ্রেণী:ইংরেজ ছোট গল্প লেখক
বিষয়শ্রেণী:ইংরেজ একেশ্বরবাদী
বিষয়শ্রেণী:চেলসি, লন্ডনের ব্যক্তি
বিষয়শ্রেণী:ভিক্টোরীয় ঔপন্যাসিক
বিষয়শ্রেণী:১৯শ শতাব্দীর ইংরেজ ঔপন্যাসিক
বিষয়শ্রেণী:ইংরেজ নারী ঔপন্যাসিক
বিষয়শ্রেণী:ইংরেজ ছোটগল্পকার
বিষয়শ্রেণী:স্কটিশ বংশোদ্ভূত ইংরেজ ব্যক্তি
পণ্ডিত ওমকারনাথ ঠাকুর

**ওমকারণাথ ঠাকুর** একজন ভারতীয় সঙ্গীত শিক্ষক, সঙ্গীতজ্ঞ এবং হিন্দুস্তানী শাস্ত্রীয় গায়ক ছিলেন। গোয়ালিয়র ঘরানার শাস্ত্রীয় গায়ক বিষ্ণু দিগ্বার পলুসকারের শিষ্য,  লাহোরের গান্ধর্ব মহাবিদ্যালয়ের অধ্যক্ষ হন এবং পরবর্তীতে বানারাস হিন্দু বিশ্ববিদ্যালয়ে সঙ্গীত অনুষদের প্রথম ডীন হন।

## জনপ্রিয় গায়ন
তার প্রভূত পরিবেশনা বেশ জনপ্রিয়তা পায়। তার একটি উল্লেখযোগ্য হলো : *মায় নেহি মাখন খাইয়ো রে , মাইয়া * ।

## পুরস্কার ও সম্মাননা
ভারতের চতুর্থ সর্বোচ্চ অসামরিক সম্মাননা **[[পদ্মশ্রী]]** শুরু হওয়ার পরবর্তী বছরে ১৯৫৫ সালে **কলা বিভাগের প্রথম পুরোস্কারপ্রাপক** হিসেবে গুজরাত রাজ্যের ২য় প্রতিনিধিত্বে তাকে এই সম্মানে সম্মানিত করা হয়।

## তথ্যসূত্র


বিষয়শ্রেণী:ভারতীয় সঙ্গীতজ্ঞ
বিষয়শ্রেণী:ভারতীয় শাস্ত্রীয় সঙ্গীতে পুরুষ গায়ক
বিষয়শ্রেণী:হিন্দুস্তানি সঙ্গীতশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:১৮৯৭-এ জন্ম
বিষয়শ্রেণী:১৯৬৭-এ মৃত্যু
বিষয়শ্রেণী:গুজরাতের ব্যক্তি
বিষয়শ্রেণী:সংগীত নাটক অকাদেমি পুরস্কার প্রাপক
বিষয়শ্রেণী:২০শ শতাব্দীর সঙ্গীততত্ত্ববিদ
সিউদাদ দেপোর্তিভা, মাদ্রিদ

**সিউদাদ দেপোর্তিভা** স্পেনের মাদ্রিদের পাসেও দে লা কাস্তেলানায় অবস্থিত রিয়াল মাদ্রিদ ফুটবল ক্লাবের প্রাক্তন প্রশিক্ষণ কেন্দ্র ছিল।

## রিয়াল মাদ্রিদ
১৯৬৩ সালে সান্তিয়াগো বার্নাব্যু ইয়েস্তে রিয়াল মাদ্রিদের রাষ্ট্রপতি থাকাকালীন এই কেন্দ্রের স্থাপনা সম্পন্ন হয়েছিল, সিউদাদ দেপোর্তিভা প্রশিক্ষণ কেন্দ্রটি শহরের উপকণ্ঠে অবস্থিত একটি প্রধান কাজ ছিল। এখানে রিয়াল মাদ্রিদের প্রথম দল এবং যুব বিভাগের খেলোয়াড়দের পাশাপাশি ক্লাব সদস্যদের জন্যও সুবিধাদি, যেমন: সুইমিং পুল এবং বিনোদনমূলক কক্ষের ব্যবস্থা ছিল। উক্ত সময়ে, রিয়াল মাদ্রিদ ফুটবল ছাড়াও টেনিসসহ অন্যান্য ক্রীডয় অংশগ্রহণ করতো, যার সুযোগসুবিধাও উক্ত কেন্দ্রে ছিল।

এই কেন্দ্রটিতে ১৯৬৬ সালে নির্মিত *পাবেলন রাইমুন্দো সাপোর্তা* অন্তর্ভুক্ত ছিল, যেখানে রিয়াল মাদ্রিদের বাস্কেটবল দল ৩৮ বছর ধরে তাদের হোম ম্যাচের আয়োজন করেছিল। ইউরোপের অন্যতম সেরা খেলোয়াড়, দ্রাজেন পেত্রোভিচ এবং আরভিদাস সাবোনিস এই কেন্দ্রেই প্রশিক্ষণ গ্রহণ করেছেন।

বিষয়শ্রেণী:মাদ্রিদে ক্রীড়া
বিষয়শ্রেণী:রিয়াল মাদ্রিদ ফুটবল ক্লাব
হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ

**হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ** (WCWAB) হল বাংলাদেশের জাতীয় পর্যায়ের একটি বেসরকারি ও অলাভ জনক প্রতিষ্ঠান, যেটি বাংলাদেশে শারিরিক প্রতিবন্ধীদের নিয়ে কাজ করে। হুইলচেয়ার ক্রিকেটার মোহাম্মদ মহসিন  এবং নূর নাহিয়ান যৌথভাবে এটি প্রতিষ্ঠা করেন। এটি ২০১০ সাল থেকে বাংলাদেশে প্রতিবন্ধী ও শারিরিকভাবে অক্ষম ক্রীড়াবিদদের নিয়ে  ক্রিকেট উন্নয়নে কাজ করে আসছে। ২০১৬ সালে এটি বাংলাদেশ সমাজ কল্যাণ মন্ত্রণালয়ের সমাজ কল্যাণ অধিদপ্তরের নিবন্ধিত হয়। এটি একটি নির্বাচিত পরিচালনা পর্ষদ দ্বারা পরিচালিত হয়। ২০১০ সালে এর মাধ্যমে বাংলাদেশে হুইলচেয়ার ক্রিকেটের যাত্রা শুরু হয়। তখন থেকে বাংলাদেশের হুইলচেয়ার ক্রিকেটাররা বাংলাদেশে অনুষ্ঠিত আইসিআরসি আন্তর্জাতিক ক্রিকেট টুনার্মেন্ট এবং ভারতে অনুষ্ঠিত এশিয়া কাপসহ প্রধান প্রধান প্রতিযোগিতাসূহে অংশগ্রহণ করে আসছে।

## বাংলাদেশে হুইলচেয়ার ক্রিকেট অনুষ্ঠিত
২০১৬ সালে হুইল চেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ এবং ইমাজো স্পোর্টস ম্যানেজমেন্ট যৌথভাবে বাংলাদেশে হুইলচেয়ার ক্রিকেট প্রতিযোগিতা আয়োজন করে। ৩৬ জন হুইলচেয়ার ক্রিকেটার (২৫ জন ঢাকার বাইরে থেকে আগত) এ প্রতিযোগিতায় অংশগ্রহণ করে। ২০১৮ সালে বিশ্ব প্রতিবন্ধী দিবস উপলক্ষে হুইলচেয়ার ক্রিকেট ওয়েলফেয়ার অ্যাসোসিয়েশন অব বাংলাদেশ খামারবাড়ির ক্লেমন ইন্দিরা রোড ক্রিকেট অ্যাকাডেমিতে ইন্টারন্যাশনাল ডে অব পার্সনস উইথ ডিসঅ্যাবিলিটি ফ্রেন্ডলি হুইলচেয়ার ক্রিকেট টুর্নামেন্ট ২০১৮ আয়োজন করে।

## আরও দেখুন
* শারীরিক প্রতিবন্ধীদের জন্য আইসিআরসি আন্তর্জাতিক টি২০ ক্রিকেট প্রতিযোগিতা
## তথ্যসূত্র

বিষয়শ্রেণী:বাংলাদেশে ক্রিকেট
বিষয়শ্রেণী:অসমর্থ ক্রীড়া
বিষয়শ্রেণী:বাংলাদেশ ভিত্তিক প্রতিবন্ধী সংগঠন
কাশ্মীরী গেট মেট্রো স্টেশন

**কাশ্মীরী গেট মেট্রো স্টেশন** হল দিল্লি মেট্রোর একটি স্টেশন, যেটি রেড লাইন, হলুদ লাইন এবং ভায়োলেট লাইনের সংযোগ স্থলে অবস্থিত। এটি উপরের উচ্চ স্তরে রেড লাইনের, সর্বনিম্ন ভূগর্ভস্থ স্তরে হলুদ লাইন এবং সমান্তরাল ভূগর্ভস্থ স্তরে ভায়োলেট লাইনের মধ্যে একটি স্থানান্তর কেন্দ্র। ২৫ ডিসেম্বর ২০০২ সালে এটির নামকরণ করা হয়েছিল।

কাশ্মীরী গেট মেট্রো স্টেশনটি দিল্লির ঐতিহাসিক কাশ্মীরী গেট এলাকাতে পরিষেবা প্রদান করে এবং বর্তমানে এটি ১,১৮,৪০০ বর্গফুট (১১,০০০ বর্গমিটার) এলাকা নিয়ে দিল্লি মেট্রোতে সর্ববৃহৎ মেট্রো স্টেশন এবং ভারতের একমাত্র ৩ টি লাইনের ইন্টারচেঞ্জ মেট্রো স্টেশন। বৃহৎ স্টেশনটি ৬ মেঝের উপর নির্মিত। এতে রেষ্টুরেন্ট, ফাস্ট ফুড সেন্টার, ম্যাকডোনাল্ডস, বার্গার কিং, ওয়াটার ভেন্ডিং মেশিন, ৩ টি টয়লেট কমপ্লেক্স, ৩৫ টি এসকলেটার, টিকিট ভেন্ডিং মেশিন ইত্যাদি সুবিধা রয়েছে।

## তথ্যসূত্র

## বহিঃসংযোগ

বিষয়শ্রেণী:দিল্লি মেট্রো স্টেশন
বিষয়শ্রেণী:২০০২-এ দিল্লিতে প্রতিষ্ঠিত
বিষয়শ্রেণী:২০০২-এ চালু রেলওয়ে স্টেশন
বিষয়শ্রেণী:উত্তর দিল্লি জেলার রেলওয়ে স্টেশন